recursal/SuperWikiNEXT-32B huggingface dataset:
**ফু-কন-লৌঙ** বা **বরফুকন** (ইংরেজি: Borphukan, আহোম ভাষা:*ফু-কন-লৌঙ* ) আহোম রাজ্যের পাঁচজন পাত্র মন্ত্রীদের মধ্যে একজন। এই পদটি আহোম চাওফা চুচেংফা সৃষ্টি করেছিলেন। এছাড়াও কলিয়াবরের পশ্চিম অঞ্চল *বরফুকন*-এ নিয়ন্ত্রণ করতেন। বরফুকনের মুখ্য কার্যালয় কলিয়াবরে ছিল। কিন্তু পরে লাচিত সময় গুয়াহাটীর ইটাখুলিতে স্থানান্তর করা হয়। আহোমদের রাজধানী থেকে এই অঞ্চলটি যথেষ্ট দূরে হওয়ার জন্য এই পদটি গুরুত্বপূর্ণ ছিল। অন্যদিকে, কলিয়াবরের পূর্ব অঞ্চলটি *বরবরুয়া* নিয়ন্ত্রণ করতেন।

বরফুকনের বাড়িটি এখনকার গুয়াহাটীর ফাঁসি বাজার অঞ্চলে অবস্থিত ছিল। ভরলু নদীর পশ্চিমে তাঁর চোরাটি (ডোপদার বলে পরিচিত) অবস্থিত ছিল। এই চোরাটি আহোম রাজধানীতে অবস্থিত বর-চোরার কাছে ছিল এবর পাঁচজন ফুকন দ্বারা গঠিত ছিল। তাঁদের একসাথে *গুয়াহাটীয়া* অথবা *ডোপদরীয়া ফুকন* বলা হত(Baruah 1992:200–201)। বরফুকনকে প্রশাসনিক কাজে মজিন্দার বরুয়া সহায়তা করতেন। তাঁর বাড়িটি বর্তমান উপায়ুক্তের বাড়ির স্থানে ছিল।

বরফুকনদের তালিকা
----------------

* লাঙি পানীসিয়া বরফুকন
* লান মুঙ সেন
* চিরিং পিকচাই বরফুকন
* দমাই ডেকা বরফুকন
* লাঙি বরফুকন
* পিকচাই বরফুকন
* চেঙমুন বরফুকন (গড়গঞা রাজা-শহুর)
* পেলন বরফুকন (ঘরা কোঁয়র)
* লাচিত বরফুকন (লাখুরাখুন ফৈদ)
* লালুক সোলা বরফুকন (লাখুরাখুন ফৈদ)
* বান্দর বরফুকন (লানমাখারু ফৈদ)
* কাশী বরফুকন
* লাহন বরফুকন
* হরনাথ বরফুকন
* গগৈ বরফুকন
* মেধি বরফুকন
* শিবনাথ বরফুকন
* বুঢ়া চেতিয়া বরফুকন
* ঘিনাই বদনচন্দ্র বরফুকন
* গেন্ধেলা কলীয়াভোমোরা বরফুকন
* বদন চন্দ্র বরফুকন
* দিহিঙীয়া ঘনশ্যাম বরফুকন
* জন্মী
* ভদ্রচন্দ্র
* লম্বোদর

তথ্যসূত্র
---------


* Baruah, S. L. (১৯৯৩), *Last Days of Ahom Monarchy*, Munshiram Manoharlal Publishers Pvt Ltd, New Delhi উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Gogoi, Padmeshwar (১৯৬৮), *The Tai and the Tai kingdoms*, Gauhati University, Guwahati উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পামুক্কালে** (তুর্কি ভাষায় "তুলার প্রাসাদ") তুরস্কের দক্ষিণ-পশ্চিমাঞ্ছলীয় দেনিজলি প্রদেশের অন্তর্গত একটি প্রাকৃতিক দর্শনীয় স্থান। এখানে প্রাকৃতিক উষ্ণ জলধারা ও ট্র্যাভারটাইন, বিভিন্ন কার্বনেট মিনারেল উৎপাদিত বিস্তির্ন ভূমি রয়েছে। পামুক্কালে মেন্দেরেস নদীর উপত্যকায় অবস্থিত। এখানে বছরের অধিকাংশ সময় নাতিশীতোষ্ণ আবহাওয়া বিরাজ করে।

পামুক্কালে পর্যটন প্রধান নগর। হাজার বছর ধরে পামুক্কালের জলে মানুষ স্নান করে আসছে। বিংশ শতাব্দী পর্যন্ত নগরীর হিয়েরাপোলিসের ধ্বংসাবশেষের উপরে বিভিন্ন হোটেল নির্মিত হয়েছে। এসব স্থাপনা পামুক্কালের প্রাকৃতিক ভূদৃশ্যের ক্ষতিসাধন করেছে। উপত্যকা থেকে পামুক্কালের সমতল ভূমি পর্যন্ত একটি রাস্তা নির্মিত হয়েছে এবং মোটরগাড়ি যাতায়াতের ব্যবস্থা করা হয়েছে। যখন একে বিশ্ব ঐতিহ্যবাহী স্থান হিসেবে ঘোষণা করা হয়, তখন পামুক্কালেতে নির্মিত হোটেলগুলো ভেঙে ফেলা হয় এবং রাস্তাটির জায়গায় কৃত্রিম জলধারা নির্মিত হয়। পানির নিচের জমা হওয়া পলিকে ক্ষতিসাধনের হাত থেকে রক্ষার জন্যে পামুক্কালের জলধারায় জুতা পরে নামা নিষিদ্ধ করা হয়েছে।

ভূতত্ত্ব
--------

পামুক্কালের বিস্তীর্ণ ভূমি ট্র্যাভারটাইন দ্বারা নির্মিত। ট্র্যাভারটাইন একটি পাললিক শিলা যা উষ্ণ জলধারার পানি জমা হয়ে তৈরি করে। পামুক্কালেতে ১৭টি উষ্ণ জলধারা রয়েছে যেগুলোতে তাপমাত্রা ৩৫°সে. থেকে ১০০°সে. পর্যন্ত বিরাজ করে। এসব জলধারা থেকে আগত জল ট্র্যাভারটাইন ভূমির ৩২০ মিটার অবধি প্রবাহিত হয় এবং ৬০ থেকে ৭০ মিটার প্রস্থ ও ২৪০ দৈর্ঘ্যবিশিষ্ট এলাকায় ক্যালসিয়াম কার্বনেটের স্তর জমা করে। যখন সর্বোচ্চ পরিমাণ ক্যালসিয়াম কার্বনেট ধারণ করে ভূপৃষ্ঠে পৌছায়, তখন কার্বন ডাইঅক্সাইড এ থেকে নির্গত হয় এবং ক্যালসিয়াম কার্বনেট জমা পড়ে থাকে। এই জমা হওয়ার প্রক্রিয়া ততক্ষণই চলতে থাকে, যতক্ষণ না পর্যন্ত পানিতে বিদ্যমান কার্বন ডাইঅক্সাইড বায়ুর কার্বন ডাইঅক্সাইডের সাথে সাম্যাবস্থায় পৌঁছায়। এই জমা হওয়া ক্যালসিয়াম কার্বনেট ধীরে ধীরে শক্ত হয়ে ট্র্যাভারটাইনে পরিণত হয়। 
এই প্রক্রিয়া আবহাওয়ার অবস্থা, পরিবেষ্টনকারী তাপমাত্রা, জলধারার প্রকৃতির উপর নির্ভর করে।

পর্যটন
------

পামুক্কালে একটি দর্শনীয় স্থান। এটি একটি বিশ্ব ঐতিহ্যবাহী স্থান হিসেবে স্বীকৃত। ১৯৮৮ সালে একে বিশ্ব ঐতিহ্যবাহী স্থান হিসেবে ইউনেস্কো ঘোষণা করে।

গ্যালারি
--------

* পামুক্কালের উষ্ণ জলধারাপামুক্কালের উষ্ণ জলধারা
* পামুক্কালে শহরপামুক্কালে শহর
* ঝুলন্ত চুনাপাথরের দেয়ালঝুলন্ত চুনাপাথরের দেয়াল
* পামুক্কালের দৃশ্য সংবলিত ভিডিও
* চুনাপাথরের দেয়ালচুনাপাথরের দেয়াল

তথ্যসূত্র
---------

বহিঃসংযোগ
---------


উইকিমিডিয়া কমন্সে **পামুক্কালে** সংক্রান্ত মিডিয়া রয়েছে।

* পামুক্কালের অফিশিয়াল ওয়েবসাইট
* উইকিভ্রমণ থেকে পামুক্কালে ভ্রমণ নির্দেশিকা পড়ুন।
* Film of Pamukkale - Introduction Films of Turkey - TOURISM Pamukkale Videos
* Pamukkale's 'white heaven' in danger recent newspaper article from Turkish Daily News about the danger threatening Pamukkale
* Pamukkale & Hierapolis images
* Pamukkale - spherical panorama 360 degree
* UNESCO World Heritage site datasheet
বালির স্টকপাইল
**স্টকপাইল** হলো খুব বেশির ভাগ উপকরন রাখার জায়গা । স্টকপাইল "স্তুপাকৃতি মালামাল স্থানান্তর পদ্ধতি" এর একটি অংশ।

স্টকপাইলগুলি বিভিন্ন এলাকায় তৈরি করা হয়, যেমন বন্দর, শোধনাগার, নির্মাণ সাইটে বা উত্পাদন জায়গায়। এইগুলি সাধারণত শোধনাগার, বন্দর , খনি সাইটের এবং কনস্ট্রাকশন সাইট এ স্তপীকৃত করা হয়ে থাকে।

একটি সাধারণ স্টকপাইল তৈরি হয় মেশিনের দ্বারা একটি উপাদানের স্তূপ তৈরি করে। হয় ডাম্পার গাড়ি দিয়ে নিচে ফেলে অথবা বুলডোজার দিয়ে স্তূপ ঠেলে অথবা কনভেয়ার মাধ্যমে ফেলে স্টকপাইল তৈরি হয়। কনস্ট্রাকশন সাইটে বিভিন্ন সাইজ এর এগ্রিগেট ষ্টকপাইল মাধ্যমে স্তুপ করে রাখা হয়। পরে এই এগ্রিগেট স্টকপাইলগুলি থেকে দরকার মতো সাইজ এর এগ্রিগেট গুলি ব্যবহার করে কংক্রিট প্লান্ট এর মাধ্যমে বিভিন্ন গ্রেডের কংক্রিট প্রস্তুত করা হয়।

এই কনস্ট্রাকশন সাইটগুলোর যে স্টকপাইল থাকে অর্থাৎ বিভিন্ন সাইজের এগ্রিগেট গুলিকে মাসের শেষে পরিমাপ করা হয়। এর ফলে মাসের শেষে কতো এগ্রিগেট এখনও মজুদ আছে সেটা জানা যায়। এর পরিমাপ করা হয় বিভিন্ন পদ্ধতিতে। তারমধ্যে একটি হলো স্টকপাইল গুলি সার্ভে ইনস্ট্রুমেন্ট দ্বারা সার্ভে করে সেই ডাটা গুলো সফটওয়্যার এর মধ্যে প্রসেস করে ওই স্টকগুলির আয়তন বের করা হয়। এই রকমই একটি সফটওয়্যার হলো গোল্ডেন সফটওয়্যার সার্ফার।

এছাড়াও অনেকব্যক্তি বিভিন্ন পণ্য (যেমন খাদ্য, চিকিৎসা সরঞ্জাম) মজুদ করে রাখে। কারণ তারা আশঙ্কা করে যে, ঐ পণ্যগুলি হয়তো ভবিষ্যতে কেনার জন্য উপলব্ধ নাও থাকতে পারে বলে।

তথ্যসূত্র
---------

1. ↑  "Stockpile volume calculation and contour map creation in surfer software"। সংগ্রহের তারিখ ২০২২-০১-২৮।
গেটিসবার্গ যুদ্ধের চিত্র
পেনসিলভেনিয়ার একটি শহর গেটিসবার্গে ১৮৬৩ সালের ১-৩ জুলাই এই যুদ্ধটি সংগঠিত হয়।মার্কিন যুক্তরাষ্ট্রের গৃহযুদ্ধের সময় মার্কিন যুক্তরাষ্ট্রের আব্রাহাম লিংকনের পক্ষের ইউনিয়ন বাহিনী ও কনফেডারেট স্টে্টস এর মাঝে যুুুুদ্ধটি সংগঠিত হয়়,যা ঐ গৃহযুদ্ধের সবচেয়ে সংঘাতপূূর্ণ রূপ নেয়।কারণ

এই যুুুদ্ধে প্রায় ৪৬০০০ মানুুষ হতাহতের শিকার হয় যাদের অনেকেই মারা যায়।

১ম দিন
------

জর্জ মিড এর নেতৃত্বে ইউনিয়ন সেনারা(union army) উত্তর প্রান্তে এডওয়ার্ড লি এর নেতৃত্বাধীন কনফেডারেট সেনাদের প্রতিহত করে।কনফেডারেট সেনাদের এই আক্রমণে ইয়নিয়ন সেনারা পিছু হটতে বাধ্য হয় এবং তারা

আস্তে আস্তে দক্ষিণ প্রান্তের পাহাড়ের দিকে সারিবদ্ধভাবে অবস্থান নিতে শুরু করে।

২য় দিন
-------

২য় দিনে যুদ্ধটা চলে সমানভাবে।শেষ বিকেলে, কনফেডারেট সেনারা ইউনিয়ন সেনাদের সারির বাম প্রান্তে আঘাত হানে।ফলস্বরুপ ডান প্রান্ত থেকে সেনারা কাল্প'স হিল(culp's hill) আর সেমেট্রি হিলে (cemetery hill)কনফেডারেটদের উপর আক্রমণ চালায়।উভয় দলই সমানভাবে লড়াই করে এবং দিনশেষে ইউনিয়ন সেনারা তাদের অবস্থান ধরে রাখতে সক্ষম হয়।

৩য় দিন
-------

৩য় দিনে কাল্পস হিলে এবং শহরের পূর্ব ও দক্ষিণ প্রান্তে যুদ্ধ চলতে থাকে।তবে ঐ দিনের সবচেয়ে বড় সংঘর্ষ হয় সেমেট্রি হিলে,যেখানে ১২৫০০ সেনা নিয়ে কনফেডারেটরা রক্ষণশীল ইউনিয়নদের উপর চড়াও হয়।কিন্তু দূর্ভাগ্যবশত কনফেডারেটরা পিছু হটতে বাধ্য হয় এবং ইউনিয়ন সেনারা যুদ্ধে জয়লাভ করে।

ফলাফল
-----

যুুুদ্ধে মার্কিন যুক্তরাষ্ট্রের প্রায় ২৩০৪৯ জন সৈন্য হতাহতের শিকার হয়,যার মধ্যে ৩১৫৫ জন মানুষ নিহত হয়।অপরদিকে কনফেডারেট সেনাদের প্রায় ২৩-২৮ হাজার লোক যুদ্ধ কর্তৃক আক্রান্ত হয়।এই যুদ্ধে প্রায় ৫৭২২৫ জন মানুষ ক্ষয়ক্ষতির শিকার হয়।

আর এই যুদ্ধে জয়লাভ করে মার্কিন যুক্তরাষ্ট্র অর্থাৎ ইউনিয়ন সেনা।

তথ্যসূত্র
---------
**স্টকটন পৌর বিমানবন্দর** (এফএএ এলআইডি: **০এস২**) স্টকটন শহরের মালিকানাধীন, সর্বজনীন-ব্যবহারের বিমানবন্দর। এটি মার্কিন যুক্তরাষ্ট্রের কানসাসের রুকস কাউন্টির একটি শহর স্টকটনের কেন্দ্রীয় ব্যবসায়িক জেলার দক্ষিণ-পশ্চিমে তিন নটিক্যাল মাইল (৬ কিলোমিটার ) দূরে অবস্থিত।

বর্ণনা
------

স্টকটন পৌর বিমানবন্দরের আয়তন ১১৬ একর (৪৭ হেক্টর) এটি সমুদ্রপৃষ্ঠ থেকে ১৯৭৩ ফুট (৬০১ মিটার) উচ্চতায় অবস্থিত। এটিতে ১৭/৩৫ দিক নির্দেশিত একটি রানওয়ে রয়েছে যার পরিমাপ ৩৫০০ x২৪০ ফুট (১০৬৭ x ৭৩ মিটার)।

উড্ডয়ন সংখ্যা
--------------

২০১০-এর ২৭ মে পর্যন্ত যুক্তরাষ্ট্রের ফেডারেল এভিয়েশন এডমিনিস্ট্রেশনের একটি জরিপ অনুযায়ী পুর্বতন ১২ মাসে, স্টকটন বিমানবন্দরে প্রতিমাসে ৫৪টি এবং বার্ষিক ৬৫০টি সাধারণ বিমানের উড্ডয়ন পরিচালনা হয়েছিল। এসবই ছিল শতভাগ যাত্রী পরিবহন সেবা।

তথ্যসূত্র
---------

1. 1 2 3  FAA Airport Form 5010 for 0S2  PDF. Federal Aviation Administration. Effective May 31, 2012.

বহিঃসংযোগ
---------

* ক্যান্সাস ডিওটি বাতায়নে স্টকটন পৌর বিমানবন্দর
* যুক্তরাষ্ট্রের ভূতত্ত্ব জরিপের জাতীয় মানচিত্র থেকে বিমানবন্দরের আকাশচিত্র (আগস্ট, ১৯৯১)[*স্থায়ীভাবে অকার্যকর সংযোগ*]
**টিমোথি গাওয়ার শ** (ইংরেজি: Tim Shaw; জন্ম: ৫ জুলাই, ১৯৫৯) এম্পাঞ্জেনি এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯১ থেকে ১৯৯৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন **টিম শ**।

খেলোয়াড়ী জীবন
---------------

মারিৎজবার্গ কলেজে পড়াশুনো করেছেন তিনি। ১৯৭৫-৭৬ মৌসুমে ন্যাশনাল নাফের পক্ষে কিশোরদের প্রতিনিধিত্বমূলক ক্রিকেটে অংশ নেন। ১৯৮০-৮১ মৌসুম থেকে ১৯৯৬-৯৭ মৌসুম পর্যন্ত টিম শয়ের প্রথম-শ্রেণীর খেলোয়াড়ী জীবন চলমান ছিল। ১৯৮১-৮২ মৌসুমে ইস্টার্ন প্রভিন্সের পক্ষে প্রথম-শ্রেণীর ক্রিকেটে অভিষেক ঘটে তার।

সমগ্র খেলোয়াড়ী জীবনে নয়টিমাত্র একদিনের আন্তর্জাতিকে অংশগ্রহণ করেছেন টিম শ। তবে, কোন টেস্টে অংশগ্রহণ করার সুযোগ পাননি তিনি। ১০ নভেম্বর, ১৯৯১ তারিখে কলকাতায় স্বাগতিক ভারত ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। ২৮ অক্টোবর, ১৯৯৪ তারিখে ফয়সালাবাদের স্বাগতিক পাকিস্তানের বিপক্ষে সর্বশেষ ওডিআইয়ে অংশ নেন তিনি।

তথ্যসূত্র
---------

1. ↑  "Players / South Africa / ODI caps"। Cricinfo। সংগ্রহের তারিখ ১৭ নভেম্বর ২০১৯।
2. ↑  "South Africa ODI Batting Averages"। Cricinfo। সংগ্রহের তারিখ ১৭ নভেম্বর ২০১৯।
3. ↑  "South Africa ODI Bowling Averages"। Cricinfo। সংগ্রহের তারিখ ১৭ নভেম্বর ২০১৯।

আরও দেখুন
---------

* আলফ্রেড শ
* অ্যান্ড্রু হাডসন
* সানফয়েল সিরিজ
* ফ্রি স্টেট ক্রিকেট দল
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে টিম শ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টিম শ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রশ্মি বনশল** একজন ভারতীয় লেখিকা ও উদ্যোক্তা। ২০১৭ সাল পর্যন্ত তিনি ব্যবসায় উদ্যোগ নিয়ে আটটি বই রচনা করেছেন। তার প্রথম বই *স্টে হাঙরি, স্টে ফুলিশ*, ২৫ জন এমবিএ করা উদ্যোক্তার ব্যবসায়ের উদ্যোগ নিয়ে লিখিত হয়েছে। গোটা ভারত জুড়ে বইটির পাঁচ লাখেরও অধিক কপি বিক্রি হয়েছে। যা ভারতের ইতিহাসে একটি রেকর্ড। তার বইগুলো প্রকাশ করে থাকে প্রকাশনা সংস্থা *ওয়েস্টল্যান্ড*।

প্রারম্ভিক জীবন ও শিক্ষা
------------------------

রশ্মি বনশল বেড়ে ওঠেন দক্ষিণ মুম্বাইয়ের টাটা মৌলিক গবেষণা প্রতিষ্ঠানে, যেখানে তার বাবা জ্যোতিঃপদার্থবিদ হিসেবে কাজ করতেন। কোলাবায় অবস্থিত সেন্ট জোসেফ'স হাইস্কুল থেকে পাস করার পর তিনি ভর্তি হন সোফিয়া কলেজ ফর উইমেনএ। কলেজের পর ভর্তি হন ভারতবিখ্যাত প্রতিষ্ঠান ইন্ডিয়ান ইন্সটিটিউট অব ম্যানেজমেন্ট আহমেদাবাদে।

সাংবাদিক জীবন
-------------

আহমেদাবাদের ইন্ডিয়ান ইনস্টিটিউট অফ ম্যানেজমেন্ট শিক্ষার পাঠ চুকানোর পর তিনি টাইমস অব ইন্ডিয়ার পণ্য ব্যবস্থাপক হিসেবে কাজ করেছেন। এরপর তিনি *দি ইন্ডিপেন্ডেন্ট* পত্রিকার সাথে যুক্ত হন। তারপর তিনি যুক্ত হন যুব ম্যাগাজিন *জ্যাম*(জাস্ট অ্যানাদার ম্যাগাজিন) এর সাথে। এখানে তিনি তার জীবনসঙ্গী যতীন বনশলের সাথে কাজ করেছিলেন।

লেখক জীবন
---------

ইন্ডিয়ান ইন্সটিটিউট অব ম্যানেজমেন্ট আহমেদাবাদে থাকাকালীন রশ্মি, অধ্যাপক রাকেশ বসন্ত কর্তৃক, *স্টে হাঙরি, স্টে ফুলিশ* বইটি লিখতে উদ্বুদ্ধ হন। বইটি শিক্ষাপ্রতিষ্ঠানের ২৫ জন উদ্যোক্তাকে নিয়ে লেখা। বইটি বের হবার পর ভারতের বাজারে ব্যাপকহারে বিক্রি হয়। প্রথম দশ মাসে বইটির এক লাখ কপি বিক্রি হয়। বইটির সাড়ে তিন লাখেরও অধিক কপি ভারতীয় বাজারে বিক্রি হয়েছে। ২০১০ সালে তার দ্বিতীয় বই *কানেক্ট দ্য ডটস* বাজারে আসে। এই বইটি সেসব উদ্যোক্তাদের নিয়ে লেখা হয়েছিল, যাঁরা এমবিএ করেন নি। এই বইটি সর্বাধিক বিক্রিত বইয়ের তালিকায় স্থান করে নেয়। ২০১১ সালে তার আরেকটি বই *আই হ্যাভ আ ড্রিম* বের হয়। বইটি সামাজিক উদ্যোক্তাদের নিয়ে লেখা হয়েছিল। বইটি লেখা হয়েছিল হিন্দি ও ইংরেজি ভাষার সংমিশ্রণে, যাকে সচরাচর 'হিংলিশ' বলে অভিহিত করা হয়।

*দ্য নিউ ইয়র্ক টাইমস*কে দেওয়া এক সাক্ষাৎকারে তিনি জানান যে, তার হিংলিশে বই লেখার কারণ হল হিংলিশে বই লিখলে তা জনসাধারণের নিকট তাদের "আরো বাস্তব করে তোলে তোলে"। সম্প্রতি তার লেখা চারটি বই ভারতের বাজারে সবচেয়ে বিক্রিত বইয়ের তালিকায় স্থান করে নেয়। বইগুলো হল: *পুওর লিটল রিচ স্লাম*, *ফলো এভ্রি রেইনবো*,*টেক মি হোম* ও *অ্যারাইজ অ্যাওয়েক*।

তার প্রতিটি বই ব্যবসায় উদ্যোগ নিয়ে লেখা। বইগুলোতে তিনি সফল উদ্যোক্তা হবার পথ সম্পর্কে আলোকপাত করেছেন।

প্রকাশিত গ্রন্থমালা
-------------------

* *স্টে হাঙরি, স্টে ফুলিশ*(২০০৮)
* *কানেক্ট দ্য ডটস*(২০১০)
* *আই হ্যাভ আ ড্রিম*(২০১১)
* *পুওর লিটল রিচ স্লাম*(২০১২)
* *ফলো এভ্রি রেইনবো*(২০১৩)
* *টেক মি হোম*(২০১৪)
* *অ্যারাইজ, অ্যাওয়েক*(২০১৫)
* *গড'স ওন কিচেন*(২০১৭)

তথ্যসূত্র
---------

1. ↑  "Author Rashmi Bansal Biography, Books, Blog, Marriage, Husband, Daughter"। Youth Developers। সংগ্রহের তারিখ ৫ নভেম্বর ২০১৬।
2. 1 2 3  "Rashmi Bansal: An Author, Speaker and Entrepreneur!"। Yo! Success। ১৫ জুলাই ২০১৫। সংগ্রহের তারিখ ৫ নভেম্বর ২০১৬।
3. 1 2 3  Timmons, Heather (১৯ সেপ্টেম্বর ২০১১)। "A Conversation With: Rashmi Bansal"। *New York Times*। ২৫ ডিসেম্বর ২০১৮ তারিখে মূল থেকে আর্কাইভ করা।
4. ↑  "Digital capitalization, India, Mumbai, Bansal, 12/17/2008"। IFTFdate=26 December 2008। সংগ্রহের তারিখ ৭ নভেম্বর ২০১৬।
5. ↑  Follow Every Rainbow
**প্রিন্সেস আয়াহ বিনতে ফয়সাল** (জন্মঃ ১১ ফেব্রুয়ারি, ১৯৯০) হলেন প্রিন্স ফয়সাল বিন হোসেন এবং প্রিন্সেস আলিয়া তাবাআর মেয়ে। তিনি জর্ডানের বাদশাহ দ্বিতীয় আবদুল্লাহর ভাগ্নী। আয়াহ প্রিন্স ফয়সালের সন্তানদের মধ্যে জ্যেষ্ঠ।

জন্ম
----

১৯৯০ সালের ১১ ফেব্রুয়ারি প্রিন্সেস আয়াহ বিনতে ফয়সাল জন্মগ্রহণ করেন। তিনি হাশেমি রাজবংশের সদস্য।

বিবাহ
-----

প্রিন্সেস আইয়াহ ২২ মে ২০১৪ তারিখে জর্ডানের আম্মানে মোহাম্মাদ তালাল হালাওয়ানিকে বিয়ে করেন। এই বিয়েতে উপস্থিত ছিলেন বাদশাহ আবদুল্লাহ, রাণী রানিয়া, যুবরাজ হোসেন, প্রিন্সেস মুনা, প্রিন্সেস আলিয়া, প্রিন্সেস ইমান, প্রিন্স তালাল, প্রিন্স আলি, কুইন সোফিয়া অফ স্পেনসহ রাজকীয় ব্যক্তিবর্গ। ২ মে, ২০১৬ সালে তিনি তার প্রথম কন্যা সন্তানের জন্ম দিয়েছেন। তার নাম প্রিন্সেস রাইয়াহ।

পরিবার
------

প্রিন্সেস আয়াহ বিনতে ফয়সালের বাবা-মায়ের বিবাহ বিচ্ছেদ ঘটে ২০০৮ সালে। তার মা বর্তমানে তিনি বর্তমানে প্রমিস ওয়েলফেয়ার সোসাইটির সভাপতি । তিনি একাধিক স্ক্লেরোসিস ফাউন্ডেশনেরও সভাপতি। তার নানা একজন সুপরিচিত ও সম্মানিত জর্ডান ব্যবসায়ী এবং রয়েল জর্ডানিয়ান এয়ারলাইন্সের প্রতিষ্ঠাতা ও সভাপতি

তথ্যসূত্র
---------

1. ↑  "Jordanian royal family information"। ২০১১-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৯-২১।
2. ↑  "Arabia Weddings"। *Arabiaweddings.com*। সংগ্রহের তারিখ ৩ মার্চ ২০১৯।
3. ↑  "الأميرة آية الفيصل وزوجها محمد الحلواني يُرزقان بـ "راية""। *Hala.jo*। সংগ্রহের তারিখ ৩ মার্চ ২০১৯।
**টমাস টমি আলফ্রেড ওয়ার্ড** (ইংরেজি: Tommy Ward; জন্ম: ২ আগস্ট, ১৮৮৭ - মৃত্যু: ১৬ ফেব্রুয়ারি, ১৯৩৬) ব্রিটিশ ভারতের রাওয়ালপিন্ডিতে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। ১৯১২ থেকে ১৯২৪ সময়কালে দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের ভূমিকা পালন করতেন। এছাড়াও, ডানহাতে ব্যাটিং করতেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভালের প্রতিনিধিত্ব করেন **টমি ওয়ার্ড**।

খেলোয়াড়ী জীবন
---------------

২৭ মে, ১৯১২ তারিখে তার টেস্ট অভিষেক ঘটে। ওল্ড ট্রাফোর্ডে অনুষ্ঠিত ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে অনুষ্ঠিত ঐ টেস্টে জিমি ম্যাথুজের হ্যাট্রিকে পরিণত হন। রোল্যান্ড বিউমন্ট এবং সিড পেগলারের পর প্যাডে বল লাগলে এলবিডব্লিউ হন। এছাড়াও, অভিষেকেই গোল্ডেন ডাক পান তিনি। ফলো-অনে পড়ে দ্বিতীয় ইনিংসে মাঠে নামলে ম্যাথুজ পুনরায় হার্বি টেলর ও রেজিনাল্ড সোয়ার্জের পর তাকে শূন্য রানে বোল্ড করেন। এরফলে অভিষেকে দ্বিতীয়বারের মতো হ্যাট্রিকের শিকারে পরিণত হন তিনি। এটি ক্রিকেটের ইতিহাসে এক টেস্টে দুইবার হ্যাট্রিকের ঘটনা ছিল।

ইংল্যান্ড গমন, ১৯২৪
-------------------

১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। টেস্টে জয়ের দিক দিয়ে সফরকারী দলটি সফলকাম হয়নি। পাঁচ টেস্টের ঐ সিরিজে স্বাগতিক ইংরেজ দল ৩-০ ব্যবধানে জয় পেয়েছিল। অন্য দুই টেস্ট বৃষ্টির কারণে ড্রয়ের দিকে চলে যায়। দক্ষিণ আফ্রিকা দলে তিনিই কেবলমাত্র নিয়মিত উইকেট-রক্ষক হিসেবে অন্তর্ভুক্ত হয়েছিলেন। ফলশ্রুতিতে, তার অনুপস্থিতিতে ফ্রেড সাসকিন্ডকে কয়েকটি খেলায় উইকেট-রক্ষকের ভূমিকায় অবতীর্ণ হতে হয়েছিল। টেস্ট সিরিজের শুরুটি ধ্বংসাত্মক আকারে দক্ষিণ আফ্রিকার প্রতিকূলে যায়। এজবাস্টন টেস্টে আর্থার জিলিগান ও মরিস টেটের বোলিং তোপে পড়ে মাত্র ৩০ রানে প্রথম ইনিংস গুটিয়ে যেতে বাধ্য হয়। দক্ষিণ আফ্রিকা দল ইনিংস ব্যবধানে পরাভূত হয়েছিল।

১৬ ফেব্রুয়ারি, ১৯৩৬ তারিখে ৪৮ বছর বয়সে ট্রান্সভালের ইস্ট স্প্রিংস স্বর্ণখনিতে কাজ করার সময় বৈদ্যুতিক সংস্পর্শে মর্মান্তিকভাবে তার দেহাবসান ঘটে।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ১৫ নভেম্বর ২০১৬।
2. ↑  "South Africa – Test Batting Averages"। ESPNCricinfo। সংগ্রহের তারিখ ২৫ জুলাই ২০১৬।
3. ↑  "South Africa – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৬।
4. 1 2 3  Frindall, Bill (২০০৯)। *Ask Bearders*। BBC Books। পৃষ্ঠা 108। আইএসবিএন 978-1-84607-880-4। সংগ্রহের তারিখ ১১ জুন ২০১১।
5. ↑  "Scorecard: England v South Africa"। www.cricketarchive.com। ১৪ জুন ১৯২৪। সংগ্রহের তারিখ ২৪ জানুয়ারি ২০১২।

আরও দেখুন
---------

* বব ম্যাসি
* জিমি ম্যাথুজ
* দক্ষিণ আফ্রিকা ক্রিকেট দল
* টেস্ট ক্রিকেটে হ্যাট্রিকের তালিকা

বহিঃসংযোগ
---------

* ইএসপিএনক্রিকইনফোতে টমি ওয়ার্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টমি ওয়ার্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**টমাস স্ট্রংম্যান** (জন্ম ১৯৫০) ১৯৮৬ সালে জেনেরিক ওষুধ প্রস্তুতকারী হেক্সেল এজি (২০০৪ সালে $১.৬ বিলিয়নে বিক্রি) প্রতিষ্ঠা করেন। ২০০৫ সালে, তিনি এবং তার ভাই আন্দ্রেয়াস হেক্সাল কোম্পানি $৬.৭ বিলিয়নে বিক্রি করেন।  তারা বায়োএনটেক এসই, ফাইজার-বায়োএনটেক কোভিড-১৯ টিকা বিকাশকারী জার্মান কোম্পানিতে তাদের অংশীদারিত্বে $৮ বিলিয়ন উপার্জন করেছে৷  তারা কোম্পানির প্রায় ৫০% এর পাশাপাশি ৪এসসি এবং ইমেটিক্স-এ উল্লেখযোগ্য মালিকানার মালিক।  বর্তমানে তার ভাইয়ের সাথে সবচেয়ে বেশি স্বাস্থ্যসেবা অর্জিত সম্পদ রয়েছে। 

ভাইরা একটি পারিবারিক অফিস, অ্যাথস সার্ভিস থেকে কাজ করে।

তথ্যসূত্র
---------

1. 1 2  Manskar, Noah (২০২০-১১-১৩)। "COVID-19 vaccine hopes have made these twins $8 billion richer"। *New York Post* (ইংরেজি ভাষায়)। সংগ্রহের তারিখ ২০২১-০৭-১৩।
2. ↑  Stupples, Benjamin (নভেম্বর ১৩, ২০২০)। "Brothers Build $22 Billion Fortune on Hope for Covid-19 Vaccine"। *Bloomberg*।
3. ↑  Manskar, Noah (২০২০-১১-১৩)। "COVID-19 vaccine hopes have made these twins $8 billion richer"। *New York Post* (ইংরেজি ভাষায়)। সংগ্রহের তারিখ ২০২১-০৭-১৩।
4. ↑  "Bloomberg Billionaires Index"। *Bloomberg*।

বহিঃসংযোগ
---------

* ফোর্বস বিশ্বের সবচেয়ে ধনী ব্যক্তি
**এডওয়ার্ড অ্যালেন** (জন্ম ২০ মে, ১৯৬৫) একজন আমেরিকান লেখক এবং টেলিভিশন ব্যক্তিত্ব।  তিনি ব্রাভো নেটওয়ার্কের টেলিভিশন প্রোগ্রাম *কুইয়ার আই-* তে খাদ্য এবং ওয়াইন সংযোগকারী ছিলেন এবং ২০০৯ সালে এটি চালু হওয়ার পর থেকে *কাপ করা* টিভি রান্না প্রতিযোগিতার সিরিজের হোস্ট ছিলেন, পাশাপাশি *কাটা জুনিয়র*, যা ২০১৫ সালের মাঝামাঝি থেকে শুরু হয়েছিল। ১৩ এপ্রিল,২০১৪ এ, তিনি মূলত আমেরিকার সেরা কুক নামে পরিচিত আরেকটি ফুড নেটওয়ার্ক শোয়ের হোস্ট হন; এই শোটির একটি পুনরায় বিস্তৃত সংস্করণ, অল স্টার একাডেমি পুনর্বিবেচিত, যা ১ মার্চ ২০১৫ এ আত্মপ্রকাশ করেছিল। ২০১৫ সালের শুরুর দিকে, তিনি একটি চার-পর্ব বিশেষ ‘বেস্ট.ইভার উপস্থাপন করেছিলেন। যা আমেরিকাতে সেরা বার্গার, পিজ্জা, প্রাতঃরাশ এবং বারবিকিউর রান্নার অনুষ্ঠান হিসেবে খুব আলোচিত হয়েছিলো। এছাড়া তিনি এস্কায়ার ম্যাগাজিনের দু'টি কুকবুকের লেখক হিসেবে দীর্ঘদিনের অবদান রাখছেন এবং তিনি নিয়মিত ফুড নেটওয়ার্ক শো দ্য বেস্ট থিং আই এভারটি এবং অন্যান্য টেলিভিশন রান্নার অনুষ্ঠানগুলিতে নিয়মিত উপস্থাপক।

পেশা
----

### প্রাথমিক ও শিক্ষা জীবন

অ্যালেন ১৯৮৩ সালে ইন্ডিয়ানার কার্মেলের কার্মেল হাই স্কুল থেকে স্নাতক ডিগ্রি অর্জন করেছিলেন এবং ২০১১ সালে তিনি স্কুলের অ্যালামনিয়াম হল অফ ফেমে ভর্তি হন।  তিনি ১৯৮৭ সালে পারডিউ বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন। পরবর্তীকালে, তিনি পারডুয়ের ক্র্যানার্ট গ্র্যাজুয়েট স্কুল অফ ম্যানেজমেন্টে ভর্তি হন, তবে ইন্ডিয়ানা, *জার্নাল অ্যান্ড কুরিয়ারের* লাফায়েটে অনুলিপি সম্পাদক হিসাবে একটি চাকরি গ্রহণ করে পরবর্তীতে ছেড়ে দেন।  

পরে তিনি নিউইয়র্ক বিশ্ববিদ্যালয়ের বিজ্ঞান ও পরিবেশগত প্রতিবেদন প্রোগ্রাম থেকে সাংবাদিকতায় এমএ অর্জন করে স্নাতক স্কুলে ফিরে আসেন। তারপরে তিনি শিকাগোতে চলে আসেন, যেখানে তিনি সম্প্রদায় সাপ্তাহিক সংবাদপত্রের একটি চেইন লার্নার নিউজপেপারের রিপোর্টার হিসাবে কাজ করেছিলেন। তিনি সেখানে রেস্তোঁরা "দ্য ফ্যামিডেড ফোর" নামে একটি বাই-উইকলি-গ্রুপ পর্যালোচনা দলের এক চতুর্থাংশ হিসাবে, ব্যারি রাইসের সাথে সমালোচনার সূচনা করেছিলেন,। তখন রাইস চেইনের বিনোদন সম্পাদক (বর্তমানে অ্যালেনের স্ত্রী ), যিনি লার্নার ফুড সম্পাদক লেয়াহ এ. জেল্ডেসের সাথে ধারণাটি শুরু করেছিলেন। ।

এরপরে অ্যালেন *শিকাগো* ম্যাগাজিনের একজন ফ্রিল্যান্সার লেখক হয়েছিলেন এবং শেষ পর্যন্ত সিনিয়র সম্পাদক হিসাবে যুক্ত হন এবং প্রায়শই খাবার, মদ ও রন্ধনসম্পর্কিত বিশ্বের আলোকিতদের নিয়ে লেখেন। ১৯৯৭ সালে তিনি *এস্কায়ারকে* অবদানকারী সম্পাদক হিসাবে যোগ দিয়েছিলেন, যেখানে তিনি বৈশিষ্ট্য, খাবারের টুকরো এবং প্রোফাইল লিখেছিলেন এবং ম্যাগাজিনের জনপ্রিয় "থিংস অ্যান ম্যান নড নো" সিরিজটির সহ-রচনা করেছিলেন। তিনি *জিকিউ*, *বন অ্যাপিটিট*, *ফুড অ্যান্ড ওয়াইন* এবং *এপিকিউরিয়াসের* পক্ষেও লিখেছেন।

তথ্যসূত্র
---------

1. ↑  "Queer Eye for the Straight Guy: Bravo Fab Five Say Goodbye"। *TVSeriesFinale.com*। ১৮ জানুয়ারি ২০১২। সংগ্রহের তারিখ ১৯ ডিসেম্বর ২০১৩।
2. ↑  "All-Star Academy : Food Network"। Food Network। সংগ্রহের তারিখ মার্চ ১, ২০১৫।
3. ↑  "Alumni Hall of Fame"। ২০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৩।
**মিনতি দেসাই** (জন্ম: ১৫ ই মার্চ ১৯৬৮, মুম্বাই, মহারাষ্ট্রে) একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একটি বাঁ-হাতি ব্যাটসম্যান এবং বাম হাতি অর্থোডক্স বোলার। তিনি ভারতের হয়ে একটি টেস্ট এবং একটি ওয়ানডে খেলেছিলেন।

তিনি সিনিয়র জাতীয় টুর্নামেন্টের ফাইনালে সর্বোচ্চ স্কোর (১৫০) রানের জাতীয় রেকর্ড করেছেন; ১৯৮৮ সালে চেন্নাই ন্যাশনালসে ভারতীয় রেলপথের হয়ে তিনি কর্ণাটকের বিরুদ্ধে ১৫০ রান করেছিলেন। তিনি ১৯৮৫ -১৯৮৭ সালে টানা তিন জুনিয়র ন্যাশনালসে সেরা ব্যাটসম্যান হওয়ার রেকর্ডও গড়েছিলেন। তিনিই একমাত্র মহিলা ক্রিকেটার যিনি সিনিয়র এবং জুনিয়র উভয় সম্মিলিত ভারতীয় বিশ্ববিদ্যালয় দলের অধিনায়ক ছিলেন। তার অধিনায়কত্বে জুনিয়র সম্মিলিত বিশ্ববিদ্যালয় দল ১৯৮৭ সালে কোটায়াম ন্যাশনালস জাতীয় চ্যাম্পিয়ন ছিল। তিনি ১৯৯২ সালে তার নিজস্ব রাজ্য মধ্যপ্রদেশ এবং কেন্দ্রীয় অঞ্চলের হয়ে খেলার জন্য পশ্চিম রেলপথ-বাম রেলপথ দ্বারা নিযুক্ত ছিলেন। তার নেতৃত্বে মদ্য প্রদ ১৯৯৩ সালে দিল্লিতে অনুষ্ঠিত সিনিয়র ন্যাশনালসে বিজয়ী হয়েছিল। তিনি ২৫ বছর বয়সে ক্রিকেট থেকে অবসর নিয়েছিলেন। তিনি বর্তমানে অর্থ মন্ত্রকের পক্ষে কাজ করছেন।

তথ্যসূত্র
---------

1. ↑  "Minoti Desai"। CricketArchive। সংগ্রহের তারিখ ২০০৯-০৯-১৮।
2. ↑  "Minoti Desai"। Cricinfo। সংগ্রহের তারিখ ২০০৯-০৯-১৯।
**টমাস বিগনল মিচেল** (ইংরেজি: Tommy Mitchell; জন্ম: ৪ সেপ্টেম্বর, ১৯০২ - মৃত্যু: ২৭ জানুয়ারি, ১৯৯৬) ডার্বিশায়ারের ক্রেসওয়েল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৫ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ লেগ স্পিন বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন **টমাস মিচেল** নামে পরিচিত **টমি মিচেল**।

ডার্বিশায়ারের তৎকালীন অধিনায়ক ও খনি মালিক গাই জ্যাকসনের সুনজরে পড়েন। তিনি তখন সেঁতু নির্মাণে অংশগ্রহণকারী দলের পক্ষে খেলতেন। কাউন্টি দলটির পক্ষে ৩০৩ খেলায় অংশ নেন। ২০.২০ গড়ে ১৪১৭ উইকেট পেয়েছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন টমি মিচেল। ১৯৩২-৩৩ মৌসুমে ডগলাস জারদিনের অধিনায়কত্বে জর্জ ডাকওয়ার্থ, টমি মিচেল, পতৌদির নবাব, মরিস লেল্যান্ড, হ্যারল্ড লারউড, এডি পেন্টার, বিল ফার্গুসন, প্লাম ওয়ার্নার, লেস অ্যামেস, হেডলি ভেরিটি, বিল ভোস, বিল বোস, ফ্রেডি ব্রাউন, মরিস টেট, ডিক পালাইরেট, হার্বার্ট সাটক্লিফ, বব ওয়াট, গাবি অ্যালেন ও ওয়ালি হ্যামন্ডকে নিয়ে গঠিত ইংরেজ দল অস্ট্রেলিয়া ও নিউজিল্যান্ড গমন করে।

১০ ফেব্রুয়ারি, ১৯৩৩ তারিখে ব্রিসবেনের গাব্বায় স্বাগতিক অস্ট্রেলিয়ার বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে জয়লাভ করেছিল। ২৯ জুন, ১৯৩৫ তারিখে লর্ডসে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নিয়েছিলেন তিনি।

প্রাণবন্তভাবে শরীরকে পূর্ণাঙ্গ ব্যবহার করতেন ও ব্যতিক্রমীপন্থায় কব্জী ও আঙ্গুলের ব্যবহার করতেন। বলা হয়ে থাকে যে, স্নুকার টেবিলে তিনি এ কৌশল শিখেছিলেন।

তথ্যসূত্র
---------

1. ↑   ESPNcricinfo, ESPN, সংগ্রহের তারিখ: ২১ নভেম্বর, ২০১৮

আরও দেখুন
---------

* ফ্রাঙ্ক মিচেল
* বিল কপসন
* কেন্ট কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ
---------

* ইএসপিএনক্রিকইনফোতে টমি মিচেল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টমি মিচেল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
**পরশুরাম সরকারি কলেজ**  ফেনী সদর ফেনী বাংলাদেশের একটি সরকারি কলেজ । এই কলেজটি *পরশুরাম কলেজ* নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে ।

ইতিহাস
------

পরশুরাম সরকারি কলেজ ১৯৭২ সালে পরশুরাম উপজেলার বিশিষ্ট সমাজকর্মী এবং আওয়ামী রাজনৈতিক ব্যক্তিত্ব মরহুম জনাব আমিনুল করিম মজুমদার (খোকা মিয়া) এর নেতৃত্বে স্থানীয় গন্যমান্য ব্যক্তিবর্গের উদ্যেগে পরশুরাম কলেজ নামে একটি কলেজ প্রতিষ্ঠার পরিকল্পনা গ্রহণ করেন এবং ০১-০৭-১৯৭২ইং তারিখে স্থানীয় পরশুরাম পাইলট উচ্চ বিদ্যালয়ে একাধশ মানবিক ও বাণিজ্য শাখায় ভর্তি কার্যক্রম শুরু হয়। পরবর্তীতে এলাকার লোকজনের নগদ অর্থ ও ধান-চাউলের সাহায্যে এবং স্থানীয় বাজারগুলোর ব্যবসায়ীদের চাঁদা ও সহযোগীতায় কলেজের বর্তমান অবস্থা ধীরে ধীরে পূর্ণাঙ্গ রূপ লাভ করে। ১৯৮৪ সাল থেকে বিজ্ঞান শাখা চালু হয় এবং ১৯৮৭ সালে থেকে স্নাতক পর্যায়ে মানবিক ও বাণিজ্য শাখায় শিক্ষা কার্যক্রম শুরু হয়। ১৪-০৯-১৯৯২ইং তারিখ থেকে কলেজটি জাতীয়করণ করা হয়।

প্রতিষ্ঠা
---------

১৯৭২ সালে পরশুরাম উপজেলার সলিয়া নিবাসী প্রাক্তন উপজেলা চেয়ারম্যান, বিশিষ্ট সমাজ কর্মী ও রাজনীতিবিদ মরহুম আমিনুল করিম মজুমদার (খোকা মিয়া) এর নেতৃত্বে অত্র এলাকার বিভিন্ন স্তরের সমাজ কর্মী এবং রাজনৈতিক ব্যক্তিদের উদ্যোগে এলাকার সর্বস্তরের জনগণ ও বাজার ব্যবসায়ীদের থেকে ধান ও নগদ টাকা নিয়ে ফেনী-পরশুরাম বাস সড়কের পাশে অবস্থিত পরশুরাম পাইলট উচ্চ বিদ্যালয়ের কয়েকটি কক্ষে প্রথমে ‌‌’পরশুরাম কলেজ’এর একাদশ মানবিক ও বাণিজ্য বিভাগের শ্রেণী কার্যক্রম আরম্ভ হয়। প্রায় এক বছর পর পরশুরাম পৌরসভার ৩নং ওয়ার্ডের অনন্তপুর গ্রামে পরশুরাম-সুবার বাজার রোডের সাথে পশ্চিম পার্শ্বে নতুনভাবে জমি ক্রয় করে কলেজের কার্যক্রম শুরু হয়। কলেজেটি ধাপে ধাপে অগ্রগতি হয়ে বর্তমানে পূর্ব জায়গাতেই রয়েছে।

অনুষদ সুমহ
----------

**উচ্চ মাধ্যমিক**

* মানবিক বিভাগ,
* ব্যবসায় শিক্ষা,
* বিজ্ঞান বিভাগ,

**স্নাতক**

* বি.এ,
* বি.এস.এ.
* বি.বি.এস,

ভবিষ্যৎ পরিকল্পনা
-----------------

স্নাতক পর্যায়ে অনার্স ও মাস্টার্স কোর্স চালু করার পরিকল্পনা রয়েছে।

আরও দেখুন
---------

* সরকারি কলেজ
* বেসরকারি কলেজ
* জাতীয় বিশ্ববিদ্যালয়

তথ্যসূত্র
---------

1. ↑  পরশুরাম সরকারী কলেজ: শিক্ষক সংকটে বন্ধ হওয়ার উপক্রম ফেনী রিপোর্ট
2. ↑  পরশুরাম সরকারি কলেজে শূন্যপদ ১৬[*স্থায়ীভাবে অকার্যকর সংযোগ*] নোয়াখালী নিউজ | ১০ নভেম্বর ২০১৬
3. ↑  পরশুরাম সরকারী কলেজ  ওয়েব্যাক মেশিনে আর্কাইভকৃত ২৮ মার্চ ২০১৮ তারিখে বাংলাদেশ জাতীয় তথ্য বাতায়ন

বহিঃসংযোগ
---------
প্রাকৃতিক পেজোলান
**পোজোলান** (ইংরেজি: Pozzolan), একটি কাঁচসম সিলিকাময় (সিলিকন ডাই-অক্সাইড) এবং অ্যালুমিনিয়াম অক্সাইড সমৃদ্ধ একটি বস্তু যা জল বা পানির উপস্থিতিতে ক্যালসিয়াম হাইড্রক্সাইডের সঙ্গে বিক্রিয়া করে ক্যালসিয়াম সিলিকেট উৎপন্ন করে যার কারণে এটি সিমেন্ট এর মতো জোড়া লাগানোর গুনাবলী প্রদর্শন করে। পোজোলান সাধারণত পোর্টল্যান্ড সিমেন্টের সাথে সিমেন্ট বিস্তারক রূপে মেশানো হয় যেন তা প্রাপ্ত কনক্রিটকে দীর্ঘ সময় শক্ত রাখে। ফ্লাই অ্যাশ বা ছাইয়ের পোজোলানিক ধর্ম আছে। চারকোল বা কয়লাকে দহন করলে যে ছাই পাওয়া যায় সে ছাইয়ের উপাদানগুলোর মধ্যে সিলিকন ডাই অক্সাইড বা সিলিকা, অ্যালুমিনিয়াম অক্সাইড ও ক্যালসিয়াম অক্সাইড অন্যতম। তাই ছাই পানি সহিত ক্যালসিয়াম হাইড্রোক্সাইডের সাথে বিক্রিয়া করে ক্যালসিয়াম সিলিকেট উৎপন্ন করে যা সিমেন্টধর্মী।

তথ্যসূত্র
---------

1. ↑  Mehta, P.K. (১৯৮৭)। "Natural pozzolans: Supplementary cementing materials in concrete"। *CANMET Special Publication*। **86**: 1–33। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Snellings, R.; Mertens G.; Elsen J. (২০১২)। "Supplementary cementitious materials"। *Reviews in Mineralogy and Geochemistry*। **74**: 211–278। ডিওআই:10.2138/rmg.2012.74.6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সান ইয়াসিদো সীমান্ত ক্রসিং স্যান ডিয়েগো এবং তিজুয়ানাr মধ্যে বিশ্বের সবচেয়ে ব্যস্ত বর্ডার চেকপয়েন্ট।
**বর্ডার চেকপয়েন্ট** হল সীমান্তে অবস্থিত আন্তদেশীয় পণ্য ও যাত্রী যাতায়াত এবং বিনিময় কার্যক্রম নিয়ন্ত্রণ কেন্দ্র। স্থলবন্দরে শুল্ক, অভিবাসন, সীমান্ত নিরাপত্তা বিধান দপ্তর ছাড়াও প্রযোজ্য ক্ষেত্রে নিয়ন্ত্রণমূলক দপ্তরসমূহের অবকাঠামো গড়ে তোলা হয়। এখানে আন্তদেশীয় পণ্য বিনিময় যাত্রী অভিবাসন কার্যক্রম নিয়ন্ত্রণ নিমিত্তে পণ্যাগার (ওয়ারহাউজ), যাত্রী ছাউনি, অভ্যর্থনাকেন্দ্র, আমদানি-রপ্তানি দলিলাদি পরীক্ষা-নিরীক্ষার ব্যবস্থাসহ সংশ্লিষ্ট অবকাঠামো গড়ে ওঠে। স্থলবন্দরে যাতায়াতের নিমিত্তে উভয় দেশের মধ্যে যোগাযোগ ব্যবস্থা গড়ে ওঠা যেমন জরুরি তেমনি আন্তদেশীয় পণ্য বিনিময়ের ক্ষেত্রে বৈধ-অবৈধতা ও আইন সঙ্গতার বিষয়টি যাচাই-বাছাইয়ের ব্যবস্থা থাকে।

উদ্দেশ্য
--------

চেকপয়েন্ট সাধারণত দুটি উদ্দেশ্য পরিবেশন করে:

* যারা অবাঞ্ছিত (যেমন, অপরাধী বা অন্য যারা হুমকি জাহির করে) বা যারা প্রবেশ করতে অযৌক্তিক হয় তাদের অনুপ্রবেশের প্রতিরোধ করা।
* বেআইনি বা নিষেধাজ্ঞা সাপেক্ষে, বা ট্যারিফগুলি সংগ্রহ করার জন্য চোরাপথে পণ্য প্রবেশ প্রতিরোধ করা।

বিশ্বের ব্যস্ততম চেকপয়েন্টগুলি
-------------------------------

### স্থলবন্দর

* জোহর-সিঙ্গাপুর কসওয়ে - ১,০৫৬-মিটারের একটি কসওয়ে যা মালয়েশিয়ার জোহর বাহুরকে সিঙ্গাপুরের উডল্যান্ডস শহরে জোহরের প্রণালী অতিক্রম করে সংযুক্ত করে।

* পেট্রাপোল-বেনাপোল - ভারত - বাংলাদেশ সীমান্ত

তথ্যসূত্র
---------

1. ↑  "Petra-Bena"।

বহিঃসংযোগ
---------
**জিন্নাহ আন্তর্জাতিক বিমানবন্দর** বা করাচি বিমানবন্দর (উর্দু: جناح بین الاقوامی ہوائی اڈا‎‎, সিন্ধি: جناح بين الاقوامي هوائي اڏي) (আইএটিএ: **KHI**, আইসিএও: **OPKC**) হল করাচি শহরের প্রধান বিমান বন্দর। এটি পাকিস্তানের সিন্ধি প্রদেশের অন্তর্গত। বিমান বন্দরটি শহরের কেন্দ্র থেকে কিছু দূরে অবস্থিত। এই বিমান বন্দরটি দেশের প্রধান বিমান বন্দর। এটি করাচি শহরের বিমান পরিসেবা দেয়।

নামকরণ
------

বিমান বন্দরটির আগে করাচি বিমানবন্দর হিসাবে পরিচিত ছিল। কিন্তু পাকিস্তান স্বাধীন হবার পর বিমানবন্দরটির নাম পাকিস্তানের জাতীর পিতা মুহাম্মদ আলী জিন্নাহ-এর নামে উৎসর্গ করা হয়। বর্তমানে বিমান বন্দরটির নাম হল- *জিন্নাহ আন্তর্জাতিক বিমানবন্দর'*

অবস্থান
-------

জিন্নাহ আন্তর্জাতিক বিমানবন্দরটি করাচি শহর কেন্দ্র থেকে কিছুটা দূরে শহরের উপকন্ঠে অবস্থিত। বিমান বন্দরটি ২৪.৫৪ উত্তর ও ৬১.১৬ পূর্বে অবস্থিত। করাচি আন্তর্জাতিক বিমানবন্দর বা জিন্ননাহ আন্তর্জাতিক বিমমানবন্দরটি সমুদ্র সমতল থেকে ৩০ মিটার বা ১০০ ফুট উচ্চতায় অবস্থিত। বিমানবন্দরটি থেকে ইসলামাবাদ বিমানবন্দরটি প্রায় ৫০০ কিলোমিটার দূরে ও লাহোর বিমাননবন্দরটি ৪০০ কিলোমিটার দূরে ও নতুন বন্দর নগরী গদর এর গদর আন্তর্জাতিক বিমানবন্দর ৩৩০ কিলোমিটার দূরে অবস্থিত।

ইতিহাস
------

স্বাধিনতার আগে করাচি আন্তর্জাতিক বিমান বন্দর থেকে প্রধানত বিমান পরিচালনায় যুক্ত ছিল টাটা এয়ার লাইন্স। এই সময় মুম্বাই (বোম্বে) থেকে বিমান চলাচল করত করাচি বিমানবন্দরে। এই বিমান চলাচল করত আহমেদাবাদ বিমানবন্দর হয়ে। এছাড়া বিমান বন্দরটি যুদ্ধের জন্য বায়ু সেনার ঘাঁটি হিসাবে ব্যবহৃত হত। ১৯৪০ সালে করাচি বিমানবন্দরে ব্রিটিশ সরকার হ্যাঙ্গার নির্মাণ করে। দ্বিতীয় বিশ্ব যুদ্ধের সময় এই বিমান বন্দরটি আমেরিমার বায়ু সেনার বিমান ঘাঁটি হিসাবে যুক্ত ছিল। এই বিমান বন্দর থেকে যুদ্ধ বিমানে করে সেনা ও মালপত্র নিয়ে যাওয়া হত বার্মা, থাইল্যান্ড ও চীনের যুদ্ধক্ষেত্রে। এর পর ১৯৪৭ সালে পাকিস্তান স্বাধীন হয় ব্রিটিশ শাসন থেকে। এর পর করাচি হয় প্রধান শহর, বাণিজ্য কেন্দ্র ও প্রধান বিমান বন্দর। এই জন্য পাকিস্তান সরকার করাচি বিমান বন্দরটির উন্নয়নের প্রস্তাব দেন। এর পর বিমানবন্দরটি আধুনিক করা হয়। বর্তমানে এই বিমান বন্দরে তিনটি প্রান্তিক বা টর্মিনাস রয়েছে। এর মধ্যে একটি টর্মিনাস মালপত্র উঠা নামানো বা পরিবহনের জন্য ব্যহৃত হয়।বাকি দুটির একটি আন্তর্জাতিক বিমান চলাচল করে অন্যটিতে অভ্যান্তরিন রুটে বিমান চলাচল করে।

পরিকাঠামো
---------

বর্তমানে বিমান বন্দরটিতে যে পরিকাঠামো রয়েছে তাতে করে বিমান বন্দরটি ১২ মিলিয়ন বা ১ কোটি ২০ লক্ষ যাত্রী পরিবহন করে সক্ষম প্রতি বছর। বিমানবন্দরটির ওয়েটি ব্যবস্থা, টিকিট ব্যবস্থা, পানিও জল, ও লাগেজ সিস্টেম খুবই উন্নত। এই বিমানবন্দরে ৩ টি টার্মিনাল রয়েছে।

যাত্রী পরিবহন
-------------

২০১৫ থেকে ২০১৬ সালের তথ্য অনুযায়ী বিমান বন্দরটি ওই সময়ে মোট ৫৭,২৫,০৫২ জন যাত্রী পরিববহন করেছে। এই সময়ে বিমানবন্দরটি থেকে প্রায় ৫০,০৯৫ টি বিমান চলাচল করেছে।

গন্তব্য ও বিমান পরিবহন সংস্থা
-----------------------------

আরও দেখুন
---------

* জিন্নাহ নৌঘাঁটি

তথ্যসূত্র
---------


উইকিমিডিয়া কমন্সে **জিন্নাহ আন্তর্জাতিক বিমানবন্দর** সংক্রান্ত মিডিয়া রয়েছে।

1. ↑  "Key transfers in CAA; Afsar Malik appointed Karachi airport manager"। সংগ্রহের তারিখ ১ জুন ২০১৫।
2. ↑  "সংরক্ষণাগারভুক্ত অনুলিপি"। ২৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৮।
গণিতে **সীমাতিক্রমী সংখ্যা** বলতে এমন সব সংখ্যাকে বোঝায়, যেগুলি এই অর্থে "অসীম" যে এগুলি সমস্ত সসীম সংখ্যা অপেক্ষা বৃহত্তর, কিন্তু একই সাথে এগুলির পরম অসীম হওয়া আবশ্যক নয়। সীমাতিক্রমী সংখ্যার একটি উদাহরণ হল **সীমাতিক্রমী অঙ্কবাচক সংখ্যা** যেগুলি হল অসীম সেটের আকার পরিমাপ করার জন্য ব্যবহৃত অঙ্কবাচক সংখ্যা। আরেকটি উদাহরণ হল **সীমাতিক্রমী সংখ্যাবাচক সংখ্যা**, যেগুলি হল অসীম সেটের ক্রমায়ন প্রদান করার জন্য ব্যবহৃত ক্রমবাচক সংখ্যা। জার্মান গণিতবিদ গেয়র্গ কান্টর ১৯১৫ খ্রিস্টাব্দে *সীমাতিক্রমী* পরিভাষাটি উদ্ভাবন করেন। তিনি সসীম নয় এমন কিছু গাণিতিক ধারণার সম্পর্কে কথা বলতে গিয়ে এবং একই সাথে "অসীম" পরিভাষাটির ভেতরে নিহিত কিছু অর্থ পরিহারের উদ্দেশ্যে "সীমাতিক্রমী" পরিভাষাটি ব্যবহার করেছিলেন। তবে সমসাময়িক লেখকেরা কান্টরের মতো এই দ্বিধাতে ভোগেন না; বর্তমানে সীমাতিক্রমী অঙ্কবাচক সংখ্যা ও ক্রমবাচক সংখ্যা উভয়কেই "অসীম" হিসেবে উল্লেখ করার প্রচলন হয়েছে। যাই হোক, "সীমাতিক্রমী" পরিভাষাটি এর পরেও আজও প্রচলিত।

তথ্যসূত্র
---------

1. ↑  "The Definitive Glossary of Higher Mathematical Jargon — Infinite"। *Math Vault* (ইংরেজি ভাষায়)। ২০১৯-০৮-০১। সংগ্রহের তারিখ ২০১৯-১২-০৪।
2. ↑  "Definition of transfinite number | Dictionary.com"। *www.dictionary.com* (ইংরেজি ভাষায়)। সংগ্রহের তারিখ ২০১৯-১২-০৪।
3. ↑  "Transfinite Numbers and Set Theory"। *www.math.utah.edu*। সংগ্রহের তারিখ ২০১৯-১২-০৪।
4. ↑  "Georg Cantor | Biography, Contributions, Books, & Facts"। *Encyclopedia Britannica* (ইংরেজি ভাষায়)। সংগ্রহের তারিখ ২০১৯-১২-০৪।

আরও দেখুন
---------

* পরম অসীম
* প্রকৃত অসীম রাশি
* আলেফ সংখ্যা
* বেথ সংখ্যা
* অঙ্কবাচক সংখ্যা
* এপসিলন সংখ্যা (গণিত)
* অসীম রাশি যোগ এক
* সূক্ষ্মাতিসূক্ষ্ম
* ক্রমবাচক সংখ্যা

টেমপ্লেট:বৃহৎ সংখ্যাসমূহ
টেমপ্লেট:অসীম রাশি
**ডঃ নঈম চৌধুরী** (ইংরেজি: Dr. Naiyyum Choudhury) (জন্ম: সেপ্টেম্বর ২৭, ১৯৪৬ - মৃত্যু: ৭ সেপ্টেম্বর ২০১৯) বাংলাদেশের একজন প্রখ্যাত জীবপ্রযুক্তিবিদ ছিলেন। তিনি বাংলাদেশ জাতীয় জীবপ্রযুক্তি পলিসি উন্নয়নে অগ্রগামী ভূমিকা রেখেছিলেন।  তিনি বাংলাদেশ পরমাণু শক্তি কমিশন এর সাবেক চেয়ারম্যান। তিনি আন্তর্জাতিক পরমাণু শক্তি প্রতিষ্ঠান (IAEA) এর আঞ্চলিক সহায়তা (RCA) এর চেয়ার পার্সন ছিলেন।  তিনি বাংলাদেশ বিজ্ঞান একাডেমি এর একজন ফেলো, এবং বর্তমানে এর সেক্রেটারী পদে নিয়োজিত আছেন। তিনি আন্তঃ একাডেমিয় প্যানেল (IAP) এর কন্ট্যাক্ট পার্সন

শিক্ষাগত যোগ্যতা
----------------

বাংলাদেশের চৌমুহনী সরকারি এস.এ. কলেজ থেকে এইচ.এস.সি পরীক্ষায় পাশ করার পর ঢাকা বিশ্ববিদ্যালয় থেকে স্নাতক উত্তীর্ণ হন নঈম চৌধুরী। ১৯৬৭ সালে তিনি ওই শিক্ষায়তন থেকেই জৈবরসায়ন বিভাগে স্নাতকোত্তরের পরীক্ষা দেন এবং প্রথম শ্রেণিতে তৃতীয় স্থান লাভ করেন। এরপর তিনি উচ্চশিক্ষার জন্য বিদেশে চলে যান। ম্যাকগিল বিশ্ববিদ্যালয়ের অধীনে পি.এইচ.ডি করার জন্য তিনি ‘কমনওয়েলথ স্কলারশিপ’ পেয়েছিলেন। পরবর্তীকালে ১৯৮২ সালে নিউ সাউথ ওয়েলস বিশ্ববিদ্যালয় থেকে তিনি জৈবপ্রযুক্তিবিদ্যায় ডক্টরেট লাভ করেন। ১৯৮৮ সালে তিনি ইউরোপীয়ান ইকোনমিক্যাল কমিউনিটি ফেলোশিপ লাভ করেন এবং পশ্চিম জার্মানির কার্লস্রুহে বিশ্ববিদ্যালয় (University of Karlsruhe) থেকে পোস্ট ডক্টরেটের জন্য গবেষণা শুরু করেন।

প্রাপ্ত পদক
-----------

* বাংলাদেশ সাংবাদিক সমিতি পুরস্কার, ২০০০
* জাকি মেমোরিয়াল স্বর্ণপদক, ২০০২,
* বাস-ডঃ এম. ও. গণি স্বর্ণপদক, ২০০২

মৃত্যু
------

তিনি ২০১৯ সালের ৭ সেপ্টেম্বর ৭৩ বছর বয়সে মৃত্যুবরণ করেন।

রেফারেন্স
---------

1. ↑  "সংরক্ষণাগারভুক্ত অনুলিপি"। ২ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০০৮।
2. ↑  "সংরক্ষণাগারভুক্ত অনুলিপি"। ২৯ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০০৮।
3. ↑
4. ↑  "সংরক্ষণাগারভুক্ত অনুলিপি"। ১৯ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০০৯।
5. ↑  "সংরক্ষণাগারভুক্ত অনুলিপি"। ২২ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০০৮।
6. ↑  "সংরক্ষণাগারভুক্ত অনুলিপি"। ১৯ মার্চ ২০০২ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০০৮।
7. ↑  "সংরক্ষণাগারভুক্ত অনুলিপি"। ৮ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০০৯।
8. ↑  "Prof Naiyyum Choudhury passes away"। *The Daily Star*। ৮ সেপ্টেম্বর ২০১৯। সংগ্রহের তারিখ ৯ সেপ্টেম্বর ২০১৯।

বহিঃসংযোগ
---------

* বাংলাদেশ বিজ্ঞান একাডেমি
RIPENCC
**হুইজ** (উচ্চারণ who is এর ন্যায়) একটি জিজ্ঞাসা এবং প্রতিক্রিয়া প্রোটোকল যে ব্যাপকভাবে ডাটাবেসে ব্যবহৃত যেমন একটি ডোমেন নাম (Domain Name), একটি আইপি (IP) ঠিকানা ব্লক বা একটি স্বশাসিত সিস্টেম হিসাবে নিবন্ধিত ব্যবহারকারীরা বা, একটি ইন্টারনেট রিসোর্সের তথ্য-সমূহ সংরক্ষণ করে অনুসন্ধানের জন্য ব্যবহার করা হয়, কিন্তু একটি আরও অনেক কাজে ব্যবহার করা যায়। প্রোটোকল সংরক্ষণ করে এবং একটি পাঠযোগ্য বিন্যাসে ডাটাবেসের বিষয়বস্তু ব্যাবহারকারির কাছে বিতরণ করে। WHO IS প্রোটোকল জন্য RFC 3912 সালে নথিভুক্ত করা হয়।এবং এমন আরো অনেক কাজে who is ব্যাবহার হয়।

রীতি-নীতি
---------

WHOIS প্রোটোকল ARPANET এর আগমন NICKAME প্রোটোকলের আদলে তৈরি ছিল এবং নাম(Neme)/আঙুল(Finger) প্রোটোকল, জন্য RFC 742 (1977) এর নির্দেশমালার উপর ভিত্তি করে ছিল। 1982 সালে NICNAME / WHOIS প্রোটোকল প্রথম নেটওয়ার্ক ইনফরমেশন সেন্টার এর হারেনস্টাইন এবং ভিক হোয়াইট এসআরআই ইন্টারন্যাশনালে RFC 812 তৈরি করেছিলেন ।WHOIS মূলত নেটওয়ার্ক কন্ট্রোল প্রোগ্রামের (এনসিপি) বাস্তবায়িত কিন্তু যখন TCP / IP এর স্যুট ARPANET এর আগমন ও পরে ইন্টারনেটে জুড়ে নির্দিষ্ট করা হয় তার প্রধান ব্যবহার পাওয়া যায়নি।
প্রোটোকল স্পেসিফিকেশন নিম্নলিখিত (মূল উদ্ধৃতি) হল:

```
   Connect to the service host
           TCP: service port 43 decimal
           NCP: ICP to socket 43 decimal, establishing two 8-bit connections
   Send a single "command line", ending with <CRLF>.
   Receive information in response to the command line.  The
   server closes its connections as soon as the output is
   finished.
```

কমান্ড-লাইনের মাধ্যমে সার্ভার ক্যোয়ারী সাধারণত একটি একক নাম উল্লিখিত হয়। অর্থাত একটি রিসোর্সের নাম। যাইহোক, সার্ভার একটি কোয়েরি গ্রহণ, গ্রহণযোগ্য কমান্ড লাইন বিন্যাসের একটি বিবরণ ফিরে একমাত্র প্রশ্নবোধক চিহ্ন (?) নিয়ে গঠিত। প্রতিস্থাপন বা Wild-Card ফরম্যাটের(Format) এছাড়াও অস্তিত্ব, উদাঃ, ক্যোয়ারী নামের একটি পূর্ণ স্টপ (সময়ের) সংযোজন সব থাকে।

আধুনিক ইন্টারনেটের উপর, WHOIS সেবা সাধারণত ট্রান্সমিশন কন্ট্রোল প্রোটোকল (TCP) ব্যবহার আদানপ্রদান হয়। সার্ভারের সুপরিচিত পোর্ট সংখ্যার ৪৩ উপর অনুরোধ গ্রহণ করে । ক্লায়েন্ট(Client) হল এক প্রকার সহজ অ্যাপ্লিকেশন যে সার্ভারে একটি যোগাযোগের চ্যানেল স্থাপন হয়, সম্পদ অনুসন্ধান করা হবে এর নাম দিয়ে একটি টেক্সট রেকর্ড প্রেরণ এবং লেখার একটা ক্রম আকারে প্রতিক্রিয়া জন্য অপেক্ষা করে যা ডাটাবেসের মধ্যে পাওয়া রেকর্ড। প্রোটোকলটির এতোই সরল ,এছাড়াও একটি WHOIS সার্ভার Telnet প্রোটোকল ব্যবহার অনুসন্ধানের জন্য, একটি অ্যাপ্লিকেশন, এবং একটি কমান্ড লাইন ইন্টারফেস ব্যবহারকারী অনুমতি দেয়।

তথ্যসূত্র
---------
**জুমানাহ্ বিনতে আবু তালিব** (আরবি: جمانة بنت أبي طالب‎‎) ছিলেন ইসলামী নবী মুহাম্মদের সহচর ও প্রথম চাচাত বোন।

তিনি আবু তালিব ইবনে আবদুল মুত্তালিব এবং ফাতেমা বিনতে আসাদের কন্যা ছিলেন। তিনি তার চাচাত ভাই আবু সুফিয়ান ইবনুল হারিথকে বিয়ে করেছিলেন এবং তাদের জাফর নামে একটি ছেলে হয়েছিল।

আবু সুফিয়ান দীর্ঘদিন ধরে ইসলামের শত্রু ছিলেন। ৬৩০ সালে তিনি জুমানাহকে বলেছিলেন যে তিনি ইসলামে রূপান্তর হতে চান। তিনি জবাব দিয়েছিলেন: "অবশেষে, আপনি দেখতে পাচ্ছেন যে বেদুইন এবং বিদেশীরা মুহাম্মদকে অনুসরণ করেছে, তখন আপনি তাঁর নিশ্চিত শত্রু হয়ে গেছেন! আপনি তাকে সহায়তা করার প্রথম ব্যক্তি হওয়া উচিত ছিল! "তিনি তাকে নিয়ে আল-আবওয়াতে মুহাম্মদের সাথে দেখা করতে সফরে এসেছিলেন; কিন্তু মুহাম্মদ তাকে দেখা দিতে রাজি হননি।[] তারা মক্কার পথে সমস্ত পথে মুহাম্মদকে অনুসরণ করেছিল। বিজয়ের পরে জুমানাহ মুত্তালিব বংশের কয়েকজন মহিলাকে নিয়ে মুহাম্মাদের কাছে যান। তিনি তার স্বামী সম্পর্কে তাকে "নরম" করলেন;[] তবে হুনায়নের যুদ্ধের পরেই তিনি আবু সুফিয়ানের ইসলামে রূপান্তরকে সত্যিকার অর্থে গ্রহণ করেছিলেন।

মুহাম্মদ জুমানাহকে খাইবার থেকে ৩০ wusūq খেজুর (প্রায় ৩০ টি উট বহন করতে পারে এমন পরিমাণ) প্রদান করেন।

তিনি মুহাম্মদ থেকে কোনও হাদীস বর্ণনা করেছেন বলে জানা যায় না।

তথ্যসূত্র
---------

1. ↑  Muhammad ibn Saad. Kitab al-Tabaqat al-Kabir, vol. 8. Translated by Bewley, A. (1995). *The Women of Madina*, p. 35. London: Ta-Ha Publishers.
2. ↑  Muhammad ibn Jarir al-Tabari. Tarikh al-Rusul wa'l-Muluk. Translated by Landau-Tasseron, E. (1998). *Volume 39: Biographies of the Prophet's Companions and Their Successors*, p. 21. Albany: State University of New York Press.
3. ↑  Tabari/Landau-Tasseron p. 21.
4. ↑  Muhammad ibn Ishaq. Sirat Rasul Allah. Translated by Guillaume, A. (1955). *The Life of Muhammad*, p. 522. Oxford: Oxford University Press.
**জুয়ানা পাভন** (১৯ জুলাই, ১৯৪৫ - ২৮ মার্চ, ২০১৯) ছিলেন একজন হন্ডুরান কবি এবং অভিনেত্রী। তিনি তার নারীবাদী কবিতা এবং হন্ডুরান সমাজের সমালোচনার জন্য সমধিক বিখ্যাত ছিলেন।

জীবনী
-----

জুয়ানা পাভন ১৯৪৪ সালে সান মার্কোস দি কোলনে জন্মগ্রহণ করেছিলেন। তার জন্মের সমব তার মায়ের বয়স ছিল ১৪ বছর এবং তিনি পাভনের প্রসবকালে মারা গিয়েছিলেন। তার বাবাও বেশ কয়েকদিন পরে অ্যালকোহল গ্রহণের কারণে মারা গিয়েছিলেন। এরপরে তাকে প্রসূতি হাসপাতাল থেকে একজন ডাক্তার দত্তক নিয়েছিলেন। কিন্তু নির্বাসিত জীবনযাপনের উদ্দেশ্যে হন্ডুরাস ছেড়ে যাওয়ার পরে তিনি এতিমখানায় বড় হয়েছিলেন। 

১৯৭০ সালে তিনি তেগুসিগালপায় চলে যান এবং আইনিভাবে তার নাম পরিবর্তন করে মার্গারিতা ভেলাস্কুজ পাভন রাখেন। তিনি গর্ভবতী হয়ে পড়লে তার স্বামী তাকে ছেড়ে চলে গিয়েছিল। ফলে তিনি নিঃস্ব হয়ে পড়েছিলেন এবং সন্তানের দেখাশোনা করতে অর্থোপার্জনের জন্য বেশ্যাবৃত্তি বেছে নিয়েছিলেন। প্যাভানের মোট তিনটি সন্তান ছিল, বিভিন্ন পরিবার তাদেরকে দত্তক নিয়েছিল। 

২০১৬ সালে, তিনি সান জুয়ানসিটো খনির শহরে চলে গিয়েছিলেন। জানা যায় যে সেখানে তিনি খারাপ স্বাস্থ্য এবং দারিদ্র্যের মধ্যে ছিলেন। মুখের ক্যান্সারের কারণে তিনি ২০১৯ সালের ২৮ শে মার্চে মৃত্যুবরণ করেন।

তথ্যসূত্র
---------

1. 1 2  "Muere Juana 'La loca', la última poeta feminista de Honduras"। *Diario La Prensa* (স্পেনীয় ভাষায়)। সংগ্রহের তারিখ ২০২০-০১-২০।
2. 1 2 3  "Juana Pavón: una poeta a la intemperie – LA TRIBUNA" (স্পেনীয় ভাষায়)। সংগ্রহের তারিখ ২০২০-০১-২০।
3. ↑  Andrea Velasquez। "Muere la inigualable poeta hondureña Juana Pavón" (স্পেনীয় ভাষায়)। সংগ্রহের তারিখ ২০২০-০১-২০।
4. ↑  Grandez, Gissel। "Fallece Juana Pavón, la poeta rebelde e irreverente"। *Conexihon* (স্পেনীয় ভাষায়)। সংগ্রহের তারিখ ২০২০-০১-২০।
দ্রুততম পতনের সমস্যার সমাধান একখানি চক্রজ। কোনও এক বা একাধিক সরলরেখা নয়।
ক এবং খ যদি একই সমতলে ধ্রুবক অভিকর্ষীয় ক্ষেত্রে অবস্থিত দুটি বিন্দু হয়, এবং খ, ক-এর ঠিক নিচে না থাকে, তাহলে পদার্থবিজ্ঞান ও গণিতে **ব্র্যাকিস্টোক্রোন বক্র** (উৎস: গ্রিক βράχιστος χρόνος *ব্রাকিস্টোস ক্রোনোস* অর্থাৎ "ন্যূনতম সময়") বা "দ্রুততম পতনের বক্র" বলতে ক থেকে খ বিন্দু পর্যন্ত সেই বক্রপথটিকে বোঝায় যা বরাবর কোনও বস্তু বিনা ঘর্ষণে ও সবচেয়ে কম সময়ে ক থেকে খ বিন্দুতে গড়িয়ে যাবে। ঘটনাচক্রে যে কোনও দুটি বিন্দুর সংযোজক ব্র্যাকিস্টোক্রোন বক্র ও সমকালিক বক্র পরস্পর অভিন্ন; এই দুটি বক্রই চক্রজ বা সাইক্লয়েড। কিন্তু দুটি বৈশিষ্ট্যের প্রমাণ দিতে চক্রজের আলাদা আলাদা দৈর্ঘ্য ব্যবহার করা হয়: দ্রুততম পতন বা ব্র্যাকিস্টোক্রোন সমস্যার সমাধানের জন্য চক্রজের শীর্ষবিন্দু থেকে প্রায় সমগ্র ঘূর্ণন-দৈর্ঘ্যটিই দেখাতে হয়। অন্যদিকে সমকালিকতার প্রমাণের জন্য ঘূর্ণন-পথের অর্ধেক মাত্র দেখানো যায়, এবং এই ক্ষেত্রে ব্যবহার্য বক্রাংশটিকে অনুভূমিক বিন্দুতে শেষ করতে হয়।

তথ্যসূত্র
---------

1. ↑  চিসাম, হিউ, সম্পাদক (১৯১১)। "Brachistochrone"। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Stewart, James. "Section 10.1 - Curves Defined by Parametric Equations." *Calculus: Early Transcendentals*. 7th ed. Belmont, CA: Thomson Brooks/Cole, 2012. 640. Print.
সংবাদপত্র
**হিস্টোরিয়া** হ'ল ফরাসি মাসিক পত্রিকা যা ইতিহাসের বিষয়গুলিতে নিবেদিত।

ইতিহাস
------

হিস্টোরিয়া তৈরি করেছিলেন প্রাক্তন বই বিক্রয়কারী জুলস ট্যাল্যান্ডিয়ার, যিনি এটির সম্পাদক । ১৯০৮ সালে অ্যাডভেঞ্চার গল্পের সমন্বয়ে *লিসেজ-মোই* ম্যাগাজিন শুরু করুন। ১৯০৮ সালের ডিসেম্বরে হিস্টোরিয়াকে *লিসেজ-মোইয়ের* ঐ*তিহাসিক* প্রতিরূপ হিসাবে তৈরি করা হয়েছিল। ম্যাগাজিনটি ১৯৩৭ থেকে ১৯৪৫ পর্যন্ত প্রকাশ করা বন্ধ ছিল।

ম্যাগাজিনটি ১৯৪৬ সালে জুলস ট্যাল্যান্ডিয়ার নাতি মরিস ডুমোনসেল পুনরায় চালু করেছিলেন। ১৯৫৫ সালে, ম্যাগাজিনটি তার বর্তমান শিরোনাম গ্রহণ করে। 

১৯৯৯ সালে, লে পয়েন্ট গ্রুপটি হিস্টোরিয়া ম্যাগাজিন সহ ট্যাল্যান্ডিয়ার সংস্করণ কিনে। ট্যাল্যান্ডিয়ার সংস্করণগুলি তখন খণ্ডিত হয়ে যায় এবং হিস্টোরিয়া সোফিয়া পাবলিকেশন গোষ্ঠীর একটি অংশে পরিণত হয়। সোফিয়া প্রকাশনা ২০১৪ সালে মারিয়ানের সাবেক সভাপতি মাউরিস এসজাফরিন এর কাছে এটি বিক্রি করে।

জুন ২০১৬ সালে, সোফিয়া পাবলিকেশনস পেরড্রিয়েল গোষ্ঠীতে বিক্রি হয়। 

ডিসেম্বর ২০১৭ সালে রেনল্ট তার ব্র্যান্ডের সংযুক্ত গাড়ির জন্য সামগ্রী তৈরি করার উদ্দেশ্যে, ৪০% সোফিয়া পাবলিকেশন কিনে।

তথ্যসূত্র
---------

1. ↑  "Artemis (Pinault) cède quatre magazines"। Le Figaro। ২০১৪-০৪-৩০। সংগ্রহের তারিখ ২০১৮-০৭-২৮।
2. ↑  "Claude Perdriel seul propriétaire de « Historia », « L'Histoire », « Le Magazine littéraire » et « La Recherche »"। Le Monde। ২০১৬-০৬-২৩। সংগ্রহের তারিখ ২০১৮-০৭-২৮।
3. ↑  "Renault devient actionnaire du magazine Challenges"। BFM TV। ২০১৭-১২-১৩। সংগ্রহের তারিখ ২০১৮-০৭-২৮।
**ব্রেশা কালচো** (ইতালীয় উচ্চারণ: [ˈbreʃʃa ˈkaltʃo]; সাধারণত **ব্রেশা কালচো এফসি** অথবা শুধুমাত্র **ব্রেশা** নামে পরিচিত) হচ্ছে ব্রেশা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১১ সালে প্রতিষ্ঠিত হয়েছে। ব্রেশা কালচো তাদের সকল হোম ম্যাচ ব্রেশার স্তাদিও মারিও রিগামোন্তিতে খেলে থাকে; যার ধারণক্ষমতা হচ্ছে ১৯,৫০০। বর্তমানে এই ক্লাবের ম্যানেজারের দায়িত্ব পালন করছেন দিয়েগো লোপেস এবং সভাপতির দায়িত্ব পালন করছেন মাসসিমো চেল্লিনো। ইতালীয় মধ্যমাঠের খেলোয়াড় দিমিত্রি বিসোলি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ব্রেশা কালচো এপর্যন্ত ৬টি শিরোপা জয়লাভ করেছে; যার মধ্যে ৪টি সেরিয়ে বি শিরোপা এবং ২টি সেরিয়ে চি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি কোপা দেল'আমিচিজিয়া শিরোপা এবং ১টি অ্যাঙ্গলো-ইতালীয় কাপ শিরোপা রয়েছে।

অর্জন
-----

### ঘরোয়া

* **সেরিয়ে বি:**
	+ **চ্যাম্পিয়ন (৪):** ১৯৬৪–৬৫, ১৯৯১–৯২, ১৯৯৬–৯৭, ২০১৮–১৯
	+ **রানার-আপ (৪):** ১৯৩২–৩৩, ১৯৪২–৪৩, ১৯৬৮–৬৯, ১৯৮৫–৮৬
* **সেরিয়ে চি/চি১:**
	+ **চ্যাম্পিয়ন (২):** ১৯৩৮–৩৯, ১৯৮৪–৮৫

### আন্তর্জাতিক

* **কোপ্পা দেল'আমিচিজিয়া:**
	+ **চ্যাম্পিয়ন (১):** ১৯৬৭
* **অ্যাঙ্গলো-ইতালীয় কাপ:**
	+ **চ্যাম্পিয়ন (১):** ১৯৯৩–৯৪
* **উয়েফা ইন্টারটোটো কাপ:**
	+ **রানার-আপ (১):** ২০০১

তথ্যসূত্র
---------

1. ↑  Organigramma Brescia Calcio

বহিঃসংযোগ
---------

* প্রাতিষ্ঠানিক ওয়েবসাইট (ইতালীয়)